Oznámenie Komisie Rade - Možnosti rybolovu na rok 2007 Vyhlásenie Európskej komisie /* KOM/2006/0499 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.9.2006 KOM(2006) 499 v konečnom znení OZNÁMENIE KOMISIE RADE Možnosti rybolovu na rok 2007Vyhlásenie Európskej komisie OBSAH 1. Úvod 3 1.1. Riadiace princípy rozhodovania v rámci Spoločnej politiky rybnéhohospodárstva. 3 1.2. Medzinárodné záväzky 4 1.3. Ďalšie osobitné záväzky 4 2. Návrhy nariadení o príležitostiach na rybolov na rok 2007 5 3. Priorita pre dlhodobé plánovanie 5 4. konzistetný základ rozhodovania týkajúcI sa TACs 5 4.1. Zásoby lovené v súlade s maximálnym udržateľným výnosom 6 4.2. Nadmerne lovené zásoby vzhľadom na najvyšší udržateľný výnos ale v rámci bezpečných biologických limitov 6 4.3. Zásoby mimo bezpečné biologické limity 7 4.4. Zásoby podliehajúce dlhodobému plánovaniu 7 4.5. Druhy rýb s prirodzene krátkym životným cyklom 8 4.6. Zásoby, ktorých stav nie je známy, pre ktoré však neexistuje veľkébiologické riziko 9 5. Zvláštne prípady 9 5.1. Zásoba tresky podľa plánu obnovu výskytu tresky 9 5.2. Zásoba tresky v Baltickom mori 10 5.3. Bentické druhy 10 5.4. Zmiešaný rybolov 10 5.5. Zásoby homára nórskeho 11 5.6. Treska modravá 11 5.7. Nové TACs 11 6. Technické opatrenia 11 7. Kontrola RYBOlovu 11 8. Záver 12 Úvod Oznámením Komisie č. COM(2006) 246 „Zlepšiť poradenstvo o správe rybného hospodárstva Spoločenstva“ sa ustanovuje nová pracovná metóda pre Európske spoločenstvo o rozhodovaní o každoročných rybolovných možnostiach. Súčasťou tohto nového prístupu je, že Komisia stanoví pre prvú polovicu každého roku svoje zámery týkajúce sa návrhov TACs (Total Allowable Catch – celkových povolených výlovov) a kvót pre nasledujúci rok vo forme politického vyhlásenia. S cieľom dosiahnuť široké zapojenie zúčastnených strán na všetkých štádiách rozvoja a implementácie politiky v oblasti rybolovu, Komisia v tomto dokumente predstaví svoje zámery navrhovať rybolovné možnosti na rok 2007. V tomto štádiu nie sú pre TACs navrhnuté žiadne kvóty, lebo kvantitatívny odhad zásob a predpovede budú dostupné pre mnohé druhy až keď sa zanalyzujú údaje najnovšieho prieskumu v treťom štvrťroku. V tomto oznámení sú prezentované názory Komisie v prípade, že neexistuje vedecký dôkaz o stave zásob na rok 2007. Tvrdenia uvedené v tomto oznámení sa obmedzujú na otázky princípu týkajúce sa TACs a úrovní výlovu. Tieto princípy sa teda budú uplatňovať, ked bude dostupný definitívny vedecký dôkaz. Ak nastanú nepredvídané okolnosti, v prípade poskytnutia konečného odporúčania, Komisia môže formulovať svoje návrhy na základe tohto odporúčania. U mnohých druhov, ktorých úlovok výrazne závisí od aktuálnych ročníkových prírastkov, sa nemôže predpoklad urobiť dva roky vopred. Ak sa zásoby rýb neprimerane využívajú, (napríklad mnohé pelagické druhy), môže sa pred ich ďalším stanovením do budúcnosti konať najprv diskusia o TACs. V tomto dokumente sú stanovené základné princípy navrhovania TACs a pridružených podmienok v roku 2007 na základe výsledkov vedeckého zhodnotenia a predpovedí dostupných v roku 2006. Riadiace princípy rozhodovania v rámci Spoločnej politiky rybného hospodárstva. Ročné príležitosti na rybolov by sa mali stanoviť v súlade s cieľmi spoločnej politiky v oblasti rybolovu[1] a zahŕňajú zabezpečenie využívania živých zdrojov akvakultúry, ktoré poskytujú trvalo udržateľné hospodárske, environmentálne a sociálne podmienky. Spoločenstvo by sa malo zamerať na splnenie týchto cieľov postupným uplatňovaním ekologického prístupu k správe rybného hospodárstva, prispievaním k efektívnemu rybnému hospodáreniu a zabezpečeniu primeranej životnej úrovne pre tých, ktorí sú od neho závislí. Hospodárska a spoločenská udržateľnosť závisí od biologickej udržateľnosti: bez rýb nie je možný ani rybolov. Komisia preto umiestňuje biologickú udržateľnosť do centra rozhodovania v rámci rybolovu. Existujú dva dôvody prečo Komisia nie vždy priamo prepracuje vedecké odporúčania o udržateľnosti na návrhy nariadení. V prvom rade, vedecké predpovede sú niekedy dosť neurčité a ich priame uplatňovanie by viedlo k podstatným zmenám príležitostí na rybolov z jedného roka na ďalší rok, ktoré by často boli významnejšie ako tie, ktoré sú potrebné na dosiahnutie potrebného zachovania zásob rýb. Druhý dôvod má politický charakter. Hoci sú mnohé zásoby rýb vyčerpané a lovené v nadmernej miere, Komisia a členské štáty zvážili, že je prijateľné podstúpiť relatívne veľké biologické riziko tým, že sa krátkodobo povolí viac lovu ako je udržateľné, aby sa zachovala určitá kontinuita rybárskych činností . Nápravné opatrenia na kompenzáciu nadmerného rybolovu by sa mali implementovať postupne, aby sa dosiahlo, že úmrtnosť rýb bude stále výraznejšie klesať. Medzinárodné záväzky Okrem záväzkov v rámci Spoločnej politiky rybného hospodárstva by rozhodnutia EÚ týkajúce sa každoročných rybolovných možností mali zohľadniť medzinárodné politického záväzky, ako sú povinnosť obnoviť zásoby na takú úroveň, aby sa mohol dosahovať maximálny výnos[2]. Zatiaľ čo prebieha diskusia o implementácii tohto záväzku a je predmetom osobitného oznámenia Komisie[3], je potrebné podniknúť kroky, aby sa dosiahlo, že nastane určitý pokrok smerom k splneniu tohto politického záväzku alebo aspoň k tomu, že nebude v rozpore s rozhodnutiami Spoločenstva. V niektorých regionálnych organizáciách právy rybolovu, ako aj v určitom bilaterálnom alebo multilaterálnom kontexte, bol vypracovaný rozsah niektorých dlhodobých záväzkov, na ktorom sa podpísalo Spoločenstvo. Medzi príklady patrí obmedzenie rybolovného úsilia bentických druhov odsúhlasených Komisiou pre rybolov v severovýchodnom Atlantiku, opatrenia na obnovu výskytu halibuta grónskeho prijaté Organizáciou pre rybolov v severozápadnom Atlantiku (NAFO) a dlhodobé opatrenia na riadenie, na ktorom sa podpísali Európske spoločenstvo a Nórsko. Rozhodnutia Spoločenstva týkajúce sa možností rybolovu by mali zohľadniť dané záväzky. Ďalšie osobitné záväzky Okrem týchto dlhodobých záväzkov, Komisia a Rada nedávno vydali niekoľko vyhlásení pokiaľ ide o možnosti rybolovu v roku 2007. Medzi ne patrí: - vyhlásenie Rady z decembra 2005, ktorým sa obracia na Komisiu, aby navrhla zníženie rybárskej činnosti pre hlbokomorské druhy spolu s medzinárodnými záväzkami Spoločenstva a navrhuje viacročnú stratégiu zameranú na značné zníženie rybolovného úsilia na udržateľnú úroveň; - vyhlásenia Rady z decembra 2005 a 2004, ktorými sa znovu potvrdil záväzok Rady voči trvalej udržateľnosti a ďalším ročným úpravám rybolovu v smere, ktorý naznačili vedecké odporúčania tak, aby boli všetky zásoby v rámci bezpečných biologických limitov. NÁVRHY NARIADENÍ O PRÍLEžITOSTIACH NA RYBOLOV NA ROK 2007 Na rok 2007 Komisia zamýšľa pripraviť tri samostatné návrhy nariadení o rybolovných príležitostiach. V septembri 2006 sa predložia návrhy týkajúce sa hlbokomorského rybolovu a zásob rýb v Baltickom mori. Zohľadnia poradnú správu ICESu zverejnenú v júni 2006 a stanovisko Vedeckého technického a hospodárskeho výboru pre rybné hospodárstvo (VTHVRH) a následné konzultácie so zúčastnenými stranami. Najneskôr koncom novembra 2006 sa predloží návrh týkajúci sa možností rybolovu zo zostávajúcich zásob rýb. PRIORITA PRE DLHODOBÉ PLÁNOVANIE Správa rybolovu si vyžaduje také prijímanie rozhodnutí, kde je rovnováha medzi okamžitým a dlhodobejším úžitkom. Vhodným prostriedkom, aby sa to dosiahlo, je vypracovať dlhodobé plány, v ktorých sú stanovené dlhodobé ciele a spôsob dosiahnutia týchto cieľov. Plány na obnovu sú osobitným prípadom dlhodobých plánov, pričom bezprostredným cieľom je obnoviť zásoby a zaručiť bezpečné biologické limity. Prioritou je každoročne implementovať dlhodobé plány. Tam, kde sa prijímajú plány obnovy, dlhodobé plány alebo plány riadenia do právnych predpisov Spoločenstva, mali by na ročnom základe a TACs by mali byť navrhované v súlade s týmito plánmi. Toto platí pri dlhodobých riadiacich opatreniach, ktoré vyvinuli tretie krajiny, ako je napríklad Nórsko. Komisia bude pokračovať v príprave a návrhu dlhodobých riadiacich opatrení. KONZISTETNÝ ZÁKLAD ROZHODOVANIA TÝKAJÚCI SA TACS Vedecký, technický a hospodársky výbor pre rybné hospodárstvo (VTHVRH) poskytuje poradenstvo Spoločenstvu o biologickej udržateľnosti. Tento výbor môže použiť informácie z príslušných regionálnych rybolovných organizácií, najmä Medzinárodnej Rady pre výskum morí (International Council for the Exploitation of the Sea, ďalej len ICES). Komisia teda veľmi spolieha na vedecké poradenstvo, ktoré poskytuje tento výbor o možnostiach rybolovu v súlade s biologickou udržateľnosťou. Riadiace opatrenia by mali byť primerané Dotknutému biologickému riziku. Takisto by mali byť rovnocenné vzhľadom na rôzne zúčastnené strany a rybárske komunity. Komisia preto roztriedila zásoby do menšieho počtu kategórií po zvážení úrovne biologického rizika, ktorú zistil VTHVRH. Pre každú z týchto kategórií sú navrhnuté podobné riadiace opatrenia. Hlavné kategórie sú ďalej vysvetlené. Pre všetky zásoby v kategórii Komisia zamýšľa navrhnúť príležitosti na rybolov na základe smerníc opísaných v každom oddiele, pričom sa zohľadní vzájomné pôsobenie v rámci zmiešaného rybolovu. V niektorých prípadoch bude potrebné upraviť možnosti rybolovu vzhľadom na potreby ochrany ďalších zásob, ktoré sa ulovia v tej istej rybárskej oblasti, napríklad lovu platesy obyčajnej a morského jazyka v Severnom mori a lov tresky južnej a homára nórskeho Nephrops (viď oddiel 5.5). Zmiešaný rybolov sleďov a šprotov bude pokračovať tak, že sa bude riadiť na základe obmedzenia vedľajšieho úlovku. Vo všeobecnosti sa Komisia usiluje stabilizovať rybolovné možnosti tým, že obmedzí zmeny celkových povolených úlovkov na maximálne 15 % z jedného roka na ďalší rok. Nemusí to byť možné v prípadoch, kde treba prísnejšie naliehavé opatrenia na zachovanie zdrojov pred úbytkom, ale takéto prípady sú skôr výnimočné. V prípadoch, ak definitívny vedecký dôkaz odporúča najmä prísnejšie a naliehavé opatrenia na zachovanie zdrojov, ktoré by zachovali rybolov pred úbytkom, Komisia zohľadní tieto návrhy pri vypracovaní svojich posudkov. Zásoby lovené v súlade s maximálnym udržateľným výnosom Opis: Sú to zásoby rýb, kde sa odhaduje, že ročná miera úmrtnosti rýb je v súlade s mierou, ktorá umožňuje dosiahnuť najvyšší dlhodobý výnos. Miera úmrtnosti u týchto zásob by sa mala priblížiť k súčasným úrovniam, ale celkový povolený úlovok by sa z jedného roka na ďalší rok nezmenil o viac ako o 15 %. Dotknuté zásoby Spoločenstva, na ktoré sa pravdepodobne vzťahuje táto kategória: platesy v oblasti VII, kambaly (Lepidorhombus) v VIIIc a IXa. Možnosti rybolovu na rok 2007: Stanovenie TAC: - na základe predpokladaného úlovku, ktorý stanovil VTHVRH ako zodpovedajúci hodnote Fmsy[4], ale neodchyľuje sa o viac ako 15 % nad hodnotu alebo pod hodnotu TAC v roku 2006. Poznámky: do tejto kategórie by takisto mali patriť sleď v IV a IIIa, treska tmavá v IV, VI a IIIa(N) a treska jednoškvrnná v IV a IIIa, ale tieto sú predmetom spoločného riadiaceho plánu s Nórskom, ktorý bude mať podobný účinok (opatrenia pre tresku jednoškvrnú Melanogrammus aeglefinus v Severnom mori sa v 2006 skúmajú). Nadmerne lovené zásoby vzhľadom na najvyšší udržateľný výnos ale v rámci bezpečných biologických limitov Opis: do tejto kategórie patria zásoby, u ktorých nie je z krátkodobého alebo dlhodobého hľadiska riziko vyčerpania z dôvodu nedostatočnej miery obnovy, ktoré sú však lovené s úmrtnosťou nad Fmsy. Takisto sem patria tie zásoby, ktoré sú v rámci bezpečných biologických limitov, ale pre ktoré zatiaľ nie je možné určiť úmrtnosť rýb vzhľadom na úmrtnosť prinášajúcu najvyšší udržateľný výnos a tieto zásoby sa nadmerne lovia vzhľadom na najvyšší udržateľný výnos, avšak pre ne zatiaľ neboli definované bezpečné biologické limity. U týchto zásob by úmrtnosť rýb nemala stúpnuť a celkový povolený úlovok by sa udržať v rámci 15 %. Nárast úmrtnosti rýb by bol v rozpore s Johannesburským implementačným plánom a preventívnym prístupom. Dotknuté zásoby Spoločenstva, na ktoré sa pravdepodobne vzťahuje táto kategória: treska bezfúza v oblasti VIIe-k, sleď obyčajný v Baltickom mori, morský jazyk v oblasti IIIa, čert morský v VIIIc a IXa, sleď v Baltickom mori v riadiacej jednotke 3, šprot v Baltickom mori v podčastiach 22-32. Možnosti rybolovu na 2007: Stanovenie celkového povoleného úlovku: - predpokladaný úlovok, ktorý stanovil Vedecký, technický a hospodársky výbor pre rybné hospodárstvo, zodpovedá vyššej hodnote (a) Fmsy alebo (b) nezmenenej úmrtnosti rýb, kým: - nie je o 15 % vyšší ani nižší ako TAC v 2006. Zásoby mimo bezpečné biologické limity Opis: do tejto kategórie patria zásoby, u ktorých nie je z krátkodobého alebo dlhodobého hľadiska riziko vyčerpania z dôvodu nedostatočnej miery obnovy: úmrtnosť rýb je buď nad Fpa, alebo veľkosť zásob je pod Bpa, alebo oboje[5] Do tejto kategórie patria druhy, pre ktoré je dostupných málo údajov, ale pre ktoré sa jasne ukazuje, že na základe celoživotných parametrov a charakteristických vlastností rybolovu, nie sú súčasné hladiny rybolovu udržateľné. Predsa sú stanovené tri samostatné osobitné podkategórie. Po prvé, druhy s krátkym životným cyklom, u ktorých je potrebná jednoročná adaptácia príležitostí na rybolov. Po druhé, druhy s dlhým životným cyklom, ktoré sú veľmi prístupné na využívanie, a u ktorých sú potrebné osobitné opatrenia, t.j. hlbokomorské druhy. Po tretie, zásoby, ktoré sú mimo bezpečných biologických limitov, pre ktoré sú potrebné opatrenia na obnovu, sú umiestnené v osobitnej kategórii. (Opatrenia týkajúce sa zásob v týchto kategóriách sú opísané v oddiele 5, 4.5, 5.3 a 4.4). Dotknuté zásoby Spoločenstva, na ktoré sa pravdepodobne vzťahuje táto kategória: morský jazyk v VIId, bentické drsnokožce v IV, IIIa a VIId (Raja ostnatá Raja clavata , Squatina squatina, Squatina Dumerili), čert morský v VIIb-k a VIIIab, kambala (Lepidorhombus) v VIIb,c,e-k a VIIIabd, platesa v VIIfg, platesa v VIIe, morský jazyk v VIIfg, sleď v Keltskom mori, sleď v VIaS a VIIbc, sleď v Baltickom mori v oblastiach 25-29 a 32 (okrem Rižského zálivu). Možnosti rybolovu na rok 2007: Stanovenie TAC: - vo všeobecnosti platí pravidlo, že predpokladaný úlovok, ktorý stanovil VTHVRH, s cieľom dosiahnuť v 2008 zásoby bezpečných biologických limitov, nie je však vyšší ani nižší o viac ako 15 % nad alebo pod hodnotami TAC v roku 2006, - TAC nebude v žiadnom prípade stanovený na úrovni, ktorá povedie k nárastu úmrtnosti rýb ani poklesu zásob biomasy generačných rýb, ani ak by to znamenalo, že TAC by sa znížili o viac ako 15 % (pričom by to znamenalo rozpor so záväzkami Rady a Komisie o postupnej koncepcii trvalej udržateľnosti, pozri odsek 1.3). Zásoby podliehajúce dlhodobému plánovaniu Opis: do tejto kategórie patria zásoby, ktoré sú predmetom dlhodobých riadiacich opatrení, vrátane plánov obnovy zásob pri najvyššom biologickom riziku, t. j. zásob, ktoré sú (alebo nedávno boli) vystavené veľkému riziku zníženia reprodukčnej schopnosti. Ak Komisia navrhla, alebo Rada prijala plán obnovy alebo dlhodobý plán, Komisia navrhne TAC, ktoré sú zhodné s týmto plánom. Podobne je to v prípadoch, ak Spoločenstvo pristúpilo k dlhodobým riadiacim opatreniam s tretími krajinami, ktoré väčšinou určujú výber TAC. Dotknuté zásoby Spoločenstva: tresky v oblastiach VIIa, VIa(N), IV, IIIa(N) a IIIaS (Kattegat); severné a južné zásoby merlúzy európskej Merluccius merluccius , morského jazyka Solea solea v VIIIab a v VIIe; homára nórskeho (Nephrops norvegicus) v VIIIc a IXa, tresky obyčajnej (Gadus morhua) v Baltickom mori (časti (22-24 a 25-30), platesy a morského jazyka v IV. Dotknuté zásoby Spoločenstva: treska tmavá (Pollachius virens) v IV, IIIa a VI; treska jednoškvrnná (Melanogrammus aeglefinus) v IVa IIIa, prípadne platesa v IV; sleď obyčajný (Clupea harengus) v IV, VIId a IIIa. Možnosti rybolovu na rok 2007: Možnosti rybolovu by mali byť stanovené v súlade s nedávnymi plánmi obnovy (alebo, pokiaľ Rada ešte neschválila plány obnovy) v súlade s návrhmi Komisie. Pripomienky: Ak nie je vedecký dôkaz dostatočne úplný, aby umožnil kvantitatívne uplatňovanie ozdravného plánu, ako je to pravdepodobné v prípade viacerých zásob tresky, bolo by treba zaujať iný prístup. Prípad tresky je vysvetlený v oddiele 5.1. Druhy rýb s prirodzene krátkym životným cyklom Opis: niektoré zásoby rýb malých veľkostí majú vysokú prirodzenú úmrtnosť, takže zásobu rýb z väčšej časti tvorí jeden ročník. Správa týchto druhov si vyžaduje rýchle rozhodovanie v rámci jedného roka, kým ročné príležitosti na rybolov sú prijímané podľa veľkosti budúceho ročníka. Dotknuté zásoby Spoločenstva, ktorých sa to pravdepodobne bude týkať: piesočnica v IV, sardela v IX, šprot v IV, treska nórska v IV a IIIa Možnosti rybolovu na rok 2007: Pre piesočnicu v Severnom mori, Komisia opätovne navrhne zopakovať ročný odhad a postup prehodnotenia schválený na rok 2006 (príloha IId k nariadeniu 51/2006)s cieľom možného zlepšenia po prerokovaní. Pre sardelu v Biskajskom zálive Komisia navrhne počiatočný celkový povolený úlovok na základe udržania veľkosti zásob biomasy generačných rýb na preventívnej úrovni (Bpa) v období trenia v 2007, TAC opätovné preverenie sa znova preskúmajú v priebehu jedného roka na základe údajov prieskumu realizovaného na jar. Pre sardelu v IX, Komisia navrhne celkový prípustný úlovok na rovnakej úrovni ako ten, ktorý sa prijal pre rok 2006, ak sa nevyskytne problém s ochranou zdrojov v neskorších mesiacoch roku 2006. Pre šprotov v Severnom mori, Komisia navrhne pokračovať s ročným prehodnotením možností rybolovu na základe údajov prieskumu realizovaného na jar. Preto sa TAC na rok 2007 navrhnú na tej istej úrovni ako tie, ktoré boli prijaté po ročnom prehodnotení na rok 2006, ale bude podliehať ďalšiemu ročnému prehodnoteniu v roku 2007. Pre tresku nórsku závisí odhad/prognóza zásob viac od výsledkov prieskumu realizovaného na jeseň a Komisia založí svoj návrh celkových prípustných úlovkov priamo na odporúčaniach z jesene. Preskúmanie realizované počas roku 2007 môže byť rovnako zahrnuté do návrhu. Zásoby, ktorých stav nie je známy, pre ktoré však neexistuje veľké biologické riziko Opis: pre mnohé zásoby viedlo zhoršenie presnosti obchodných údajov o úlovkoch k veľkej neurčitosti stavu zásob až do takej miery, že ich nemožno vyhodnotiť. Niektoré ďalšie zásoby – väčšinou menšieho hospodárskeho významu - sú málo preskúmané a možno ich loviť buď ako vedľajšie úlovky alebo cielene, ale len v miestnom rozsahu. Pokiaľ nie sú lepšie poznatky o stave týchto zásob, mali by sa uplatniť niektoré dočasné usmernenia. Zásoby Spoločenstva, ktorých sa to pravdepodobne bude týkať: treska merlan (Merlangius merlangus) v IIIa, treska merlan v IV a VIId, platesa Pleuronectes platessa v IIIa, platesa v VIId, všetky zásoby Trachurus spp , piesočnica v IIIa, treska obyčajná Gadus morhua v VIIe-k, treska jednoškvrnná (Melanogrammus aeglefinus) v VIIe-k, platesa VIIh-k, platesa VIIbc, všetky zásoby tresky žltkavej (Pollachius pollachius). Možnosti rybolovu na rok 2007: V súlade s preventívnym prístupom Komisia navrhne opatrenia, ktoré majú zabrániť rozšíreniu rybolovu vo veľmi neistých situáciách. Ak množstvo úlovkov všetkých členských štátov podstatne nižšie ako Dotknuté kvóty (a neexistuje dôkaz, že by rozšírenie rybolovu bolo udržateľné), Komisia navrhne zníženie celkových prípustných úlovkov oproti nedávnym úrovniam úlovkov. Toto zníženie sa navrhne v miere 20 % ročne, hoci tam kde vedecké agentúry navrhujú odlišný prístup (ako napríklad nedávne priemerné rekordné úrovne úlovkov), zohľadnia sa tieto návrhy. ZVLÁšTNE PRÍPADY Zásoba tresky podľa plánu obnovu výskytu tresky Pretože od decembra 2005 nenastalo výrazné zníženie úmrtnosti tresky vo väčšine oblastí, ani k významnej obnove zásob. Pretože riadiace opatrenia nie sú v roku 2005 alebo v roku 2006 oveľa prísnejšie v roku ako v 2004, Komisia predpokladá, že táto situácia pravdepodobne bude pokračovať v roku 2006. Počas prebiehajúceho procesu preskúmania by bolo treba prehodnotiť a posilniť súčasné opatrenia na zachovanie tresky. Komisia navrhne príležitosti na rybolov na rok 2007 pre zásoby tresiek, ktoré sú v súlade s ustanoveniami plánu obnovy, pokiaľ VTHVRH dokáže poskytnúť kvantitatívny odhad veľkosti zásob a úmrtnosti rýb s cieľom umožniť priame uplatňovanie plánu. Pokiaľ nie sú k dispozícii takéto odhady, Komisia navrhne 25 % zníženie úrovní TAC, ako aj všetkých druhov intenzity rybolovu tresky a bude požadovať prísnejšie záruky týkajúce sa zachovania zdrojov tresky pri zvažovaní odchýlku od povolených dní na mori. Proces preskúmania začne v roku 2006 tým, že VTHVRH znovu prehodnotí vývoj rybárskej činnosti, úlovkov a odpadov. Zásoba tresky v Baltickom mori Pokiaľ ide o zásoby tresky v Baltickom mori, Komisia onedlho predloží návrh na obnovu a dlhodobé riadenie týchto dvoch zásob. Zatiaľ čo prebieha diskusia (a v súlade s daným návrhom), Komisia navrhne TACs na rok 2007 zodpovedajúci vyššej hodnote a) 10 % znížením úmrtnosti rýb a 15 % b) obmedzením zmien TAC. Bentické druhy V septembri 2006 sa predloží osobitný návrh týkajúci sa bentických druhov. Na základe vedeckých odporúčaní Komisia podporuje progresívny prístup k navráteniu zásob k udržateľným podmienkam. Pre hlbokomorské zásoby rýb je však rozsah postupných zmien obmedzený kvôli ich náchylnosti k nadmernému rybolovu a vzhľadom na veľmi pomalú rýchlosť obnovy zásob. Vedecké odporúčania pre tieto zásoby sú konzistentné, konkrétne bolo by potrebné značne znížiť súčasnú mieru využívania a nemali by byť povolené nové loviská, pokiaľ nie sú k dispozícii údaje preukazujúce ich udržateľnosť. Do akej miery by mali byť znížené TACs a rybolov závisí od príslušných zásob. U niektorých, napr. u mníka modrého a bentickýchh žralokov, by lov vôbec nemal byť cieľovo riadený a vedľajšie úlovky by mali byť udržané na minime. U iných, ako napr. hlavúňa tuponosého, vedci odporúčali znížiť lov asi o 50 %. Komisia navrhne podstatne znížiť TACs na rok 2007 pre hlbokomorské druhy s cieľom čo najrýchlejšie znížiť úmrtnosť na trvale udržateľnú úroveň. Zníženie TACs nebude obmedzené na 15 % ročne, ale bude mať taký rozsah, aký je potrebný na dosiahnutie cieľových úrovní úmrtnosti rýb počas troch rokov. Komisia sa domnieva, že ešte postupnejšie zníženie TACs by znamenalo neprijateľné riziko dlhodobého poškodenia hlbokomorského ekosystému. Zmiešaný rybolov Hoci sú niektoré druhy rybolovu veľmi špecializované činnosti zamerané na lov určitého druhu, mnohé druhy rybolovu sa zameriavajú na zmes niekoľkých druhov. Vyčíslenie tejto interakcie je rozvíjajúcou sa vedou, ale o niektorom zmiešanom rybolove existujú také poznatky, že ignorovanie týchto interakcií by bolo jasne nekompatibilné so zásadami zodpovedného rybného hospodárstva. Medzi príkladmi možno uviesť lov platesovitých rýb v južných oblastiach v Severnom mori (kde sa loví väčšina platesy ako vedľajší úlovok v rámci rybolovu pomocou plavidiel s navíjacími vlečnými sieťami pri love morského jazyka), zmiešaný rybolov tresky a homára v Iberskej oblasti Atlantického oceánu a zmiešaný rybolov šprotov a sleďa v Severnom mori a v Skagerraku a Kattegatu (riadený kvótou vedľajšieho úlovku sleďa). Pre lov platesovitých rýb a lov tresky južnej a homára nórskeho sa návrhy týkajúce sa TACs, kvót a úsilie prispôsobia nariadenie Rady (alebo návrhu Komisie, ak nariadenie ešte nebolo prijaté). Komisia navrhne, aby bol lov sleďov a šprotov naďalej riadený kvótou vedľajšieho úlovku. Zásoby homára nórskeho Pre zásoby homára nórskeho sa odporúčania poskytujú každé dva roky. Okrem homára nórskeho v oblasti IXa, na ktorého sa vzťahuje plán obnovy výskytu tresky južnej a homára nórskeho, Komisia navrhne na rok 2007 rovnaké TACs pre homára nórskeho ako tie, ktoré boli prijaté na rok 2006. Treska modravá Komisia si začala vymieňať stanoviská s členskými štátmi o pridelení možností rybolovu tresky modravej. Návrh TAC pre tieto druhy odzrkadlí uplatňovanie dohody o rybolove s pobrežnými štátmi o viacročnom riadení týchto zásob a pri prideľovaní TAC sa zohľadnia porady s členskými štátmi . Nové TACs Vedecké odporúčania občas upozornia na potrebu ochrany pre nové druhy v krátkom čase. Komisia preskúma tieto stanoviská a prekonzultuje ich s príslušnými členskými štátmi a zúčastnenými stranami, a najmä otázku prideľovania. Ďalšia diskusia prebehne v roku 2006 ohľadne ostrieža a žraloka modrého Lamna nasus (porbeagle) . Komisia navrhne nové TACs až po predchádzajúcej diskusii. Technické opatrenia Preskúmanie technických opatrení vo vodách Atlantického oceánu začalo v roku 2005 a pravdepodobne sa neskončí do roku 2007. Komisia zamýšľa predĺžiť prechodné technické opatrenia definované v prílohe III k nariadeniu (ES) č. 51/2006 s výhradou úprav a aktualizácie. Kontrola RYBOlovu Niektoré nariadenia plánu obnovy si vyžadujú ročné zmeny prípustnej rybárskej činnosti. Komisia navrhne upraviť počet prípustných dní na mori uvedený v prílohe II k nariadenie o „príležitostiach na rybolov“ takto: Príloha IIa (obnova výskytu tresky): Dní na mori sa majú schváliť v súlade s prístupom opísanom v oddiele 5.1, t. j. v súlade s požiadavkami plánu obnovy výskytu tresky. Ak vedecké odporúčania naznačia, že nedošlo k obnoveniu vyskytnú tresky, malo by sa uplatniť minimálne 25 % zníženie dní na mori. V pláne obnovy výskytu tresky južnej a homára nórskeho (nariadenia Rady 2166/2005) vyžaduje 10 % zníženie dní na mori pre Dotknuté druhy výstroja a oblasti. Návrh Komisie týkajúci sa plánu obnovy výskytu morského jazyka v západnej časti Lamanšského prielivu je stale predmetom rokovania (COM(2003) 819). Ak by diskusia bola uzavretá do konca roku 2006 a dospelo by sa k inému záveru, Komisia takisto navrhne 10 % zníženie dní na mori, ktoré je zahrnuté v tomto návrhu. Výsledky týchto výpočtov na rok 2007 sú uvedené ďalej. Príloha IIb (treska južná a homár): 216 dní na mori pre rybársky výstroj skupín 3.a.i. až 3.c. (10 % zníženie dní na mori z 240 dní na mori v 2006). Komisia preskúma podmienky pre rámec nariadenia, aby sa dosiahlo, že sem patria všetky plavidlá, ktoré predovšetkým zapríčiňujú úmrtnosť v populácii tresky južnej. Príloha IIc (morský jazyk v západnej časti Lamanšského prielivu): 194 dní na mori pre rybársky výstroj skupín 3.a. až 3.b. (10 % zníženie z 216 dní na mori v roku 2006) rybolov so statickými sieťami s veľkosťou ôk najmenej 120 mm, ak menej ako 100 kg jazyka morského bude naďalej bez obmedzenia. Útvary Komisie pripravujú správu, ktorá má byť predložená Rade a Európskemu parlamentu o efektívnosti súčasného režimu výlovu vzťahujúceho sa na hlbokomorské zásoby rýb. Vzhľadom na závery tejto správy bude navrhnutý nový manažment režimu výlovu pre hlbokomorské zásoby rýb. ZÁVER Komisia bude pokračovať pri rozvoji dlhodobých plánov, ktoré by mali byť hlavným nástrojom na rozvoj politiky rybného hospodárstva. Uplatniť by sa mali tie plány, ktoré sa schvália. Kým sa vypracujú ďalšie plány, toto oznámenie poskytne usmernenia pre tie zásoby, ktoré v ňom zatiaľ nie sú obsiahnuté. Cieľom tohto prístupu Komisie je zabezpečiť maximálnu stabilitu pre odvetvie rybolovu, pričom sa zabezpečí, že zásoby obnovia alebo zachovajú svoj produkčný potenciál. Hoci sa tento prístup vzťahuje na zásoby Spoločenstva, podobné zásady by mali riadiť akcie Spoločenstva v regionálnych rybárskych organizáciách a bilaterálnych dohodách. Prioritou by takisto malo byť vypracovanie dlhodobých hospodárskych opatrení. [1] Článok 2, ods. 1 nariadenia č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu, Ú. v. ES L 358, 31.12.2002, s. 59. [2] Svetový samit OSN o trvalo udržateľnom rozvoji, Johannesburg, september 2002. [3] KOM(2006). [4] Úmrtnosť rýb, ktorá z dlhodobého hľadiska povedie k najvyššiemu udržateľnému výnosu zásob. [5] Úmrtnosť rýb (Fpa) alebo veľkosť zásob biomasy generačných rýb(Bpa), ktorú odporúča Medzinárodný výbor na prieskum morí v súlade s preventívnym prístupom.[6].